திட்டமிடல். ஆம், தொடக்கத்திலேயே தோற்றுவிட்டோம். அனைவருக்குமானதாக நாம் திட்டமிடாததே இன்று தோற்றுப்போய் நிற்பதற்குக் காரணம். நகரத் திட்டமிடலில் தண்ணீர் விநியோகத்தைத் திட்டமிடும்போது இரண்டு விஷயங்கள் முக்கியமானவை. அவை, சமமான விநியோகம், தரமான விநியோகம். யாருக்கு எவ்வளவு தண்ணீர் தரப்படுகிறது என்பதைக் கணக்கு வைக்க வேண்டும். அது இல்லாததே அனைத்து சிக்கல்களுக்கும் அடிப்படை. தண்ணீர் பிரச்னையைத் தீர்ப்பதில் நாம் எங்குத் தோல்வியடைந்தோம்?